नेगेटिव विचारों के साइकिल को तोड़ना (Breaking the Cycle of Negative Thinking) बुरे विचारों को आने से रोकना (Preventing Bad Thoughts) बुरे विचारों को रोकना (Stopping Bad Thoughts)
सकारात्मक पुष्टि का मतलब, आपके खुश, स्वस्थ और अपनी काबिलियत का अहसास करने के लिए वक़्त लेना होता है। नेगेटिव विचार (खुद को कम, किसी काम के लायक नहीं समझना, बगैरह) में सकारात्मक पुष्टि से मदद मिल सकती है। “मैं...” और इसके बाद में आप अपने अंदर मौजूद जिस अच्छी बात को लेकर खुश हैं, जैसे कि “मैं बहुत स्मार्ट हूँ,” “मैं अपनी जॉब में अच्छा हूँ,” या “मैं अपने परिवार का एक हिस्सा होने को लेकर बहुत खुश हूँ” जैसा कुछ बोलने की प्रैक्टिस करें।  अपने अंदर मौजूद पॉज़िटिव गुणों की एक लिस्ट बनाएँ और उसे किसी ऐसी जगह पर लगा दें, जहाँ से आप उसे डेली देख सकें, जैसे कि आपकी डेस्क पर या फिर बाथरूम मिरर पर। बुरे विचारों के साथ में लड़ें: अगर आप लगातार “मैं कितनी बुद्धू हूँ,” कहती रहेंगी, तो इसके लिए सकारात्मक पुष्टि के तौर पर बोली जाने वाली कई सारी पॉज़िटिव बातें मौजूद हैं, जैसे कि “मैं कार ठीक करना जानती हूँ,” “मैं खाना पका सकती हूँ,” या फिर “मैं बहुत इंटेलिजेंट हूँ।” ज़्यादातर बुरे खयाल खाली समय में या जब आप थके हुए होते हैं, तब उस दौरान आते हैं, जब हमारे मन को बिना किसी डिसट्रेक्शन के पूरा भटकने की पूरी आजादी होती है। किसी ऐसी रूटीन की तलाश कर लें, जो आपको मिलने वाले खाली वक़्त की मात्रा में कमी कर सके, जैसे कि एक एक्सरसाइज रूटीन, राइटिंग या आर्ट प्रोजेक्ट शुरू करना या फिर कम्यूनिटी सर्विस देना शुरू कर देना। अकेले रहना बुरा नहीं है, लेकिन बिना किसी वजह के अकेले रहना, चिंताओं और आशंकाओं को जन्म दे सकता है। रिश्तों में लोगों को समझ पाना सबसे मुश्किल काम होता है। आप खुद को दूसरे इन्सानों के मन में चलने वाली बातों को, क्या आपके किसी फ्रेंड का मकसद आपका अपमान करके का था या फिर कोई आपकी पीठ पीछे बातें कर रहा है, समझने की कोशिश में उलझा हुआ पा सकते हैं। हालांकि, अगर आपका ऐसा कोई फ्रेंड है, जो लगातार आपके अंदर बुरे विचारों को जन्म दे रहा है, तो इसमें आपकी कोई गलती नहीं है। चाहे जो भी वजह हो, ये रिश्ता आपके लिए सही नहीं होगा।  नेगेटिव लोगों से ज्यादा दूरी बना लें – क्या आपके बुरे विचार काफी वक़्त तक नजर नहीं आने पर चले जाते हैं? ऐसे लोगों से दूर रहें, जो लगातार आपका अपमान करते हैं या आपका मज़ाक बनाते हैं, आपके साथ में मिलना भूल जाते हैं या फिर आपके टाइम या हॉबीज का सम्मान नहीं करते हैं। आप आपके बुरे विचारों को स्वीकार करने के लिए जो भी कर सकते हैं, उस सबकी एक लिस्ट बना लें। उदाहरण के लिए, अगर आप आपके रिश्ते को लेकर बहुत ज्यादा चिंता कर रहे हैं, तो चीजों को और भी आसान बनाने के तरीकों के बारे में खुद से पूछें। एक डेट प्लान कर लें, अपने पार्टनर के लिए फूल खरीद लें, अपने पार्टनर से बात करें और मजे करने के लिए अपने कुछ फ्रेंड्स के साथ बाहर कहीं जाएँ। आप शायद आपकी लिस्ट में मौजूद हर एक चीज को हासिल न कर पाएँ, लेकिन ऐसे कई सारे विकल्पों का साथ होना, आपके विचारों पर काबू पाने में आपकी मदद जरूर कर सकता है। चीजों को लिखना, किसी इन्स्ट्रुमेंट में खो जाना या अपनी फीलिंग्स की पेंटिंग बना लेना, ये सारे ही अपने नेगेटिव विचारों को एक्सप्लोर करने के और उनसे सामना करना शुरू करने के तरीके होते हैं। जजमेंट करने से बचना मत भूलें—आर्ट या कला के जरिए अपने विचारों को व्यक्त करने का मकसद उनकी आलोचना करना नहीं है। फिर भले आप अपने प्रोजेक्ट को कभी किसी को नहीं दिखाते हैं, बस उसे बनाना भी अपने बुरे ख़यालों को किसी दूसरे जरिए से बाहर करने का एक तरीका है। मुस्कुराने की वजह से हमारे शरीर के अंदर ऐसे केमिकल्स रिलीज होते हैं, जो आपको खुश बना सकते हैं। तो अपनी खूबसूरत मुस्कुराहट को दबाकर मत रखें और दुनिया को दिखा दें, कि आप खुश हैं और आप भी लोगों को भी मुस्कुराता हुआ देखकर सरप्राइज़ हो जाएंगे। सोशल और केमिकल की मजबूती के साथ, ये सच में आपके खुशी, दुख के और अपने बुरे ख़यालों के बीच में उलझे रहने के ऊपर आपके नजरिए को बदल सकता है।  इसका विपरीत भी एकदम सही है, इसलिए भौंहें चढ़ाकर या दुखी चेहरा बनाकर रखना असल में आपको और भी बुरे ख़यालों की ओर खींचकर ले जा सकता है। अगर आप किसी मुश्किल दौर से निकल रहे हैं, तो अपने मूड को बेहतर बनाने के लिए अपनी फेवरिट कॉमेडी देखना का वक़्त निकाल लें। अगर आप डिप्रेशन में हैं या फिर लंबे वक़्त से इससे परेशान हैं, तो आपको फौरन किसी मेंटल हैल्थ प्रोफेशनल को कॉल करना चाहिए। ये लोग आपके अंदर आपके पॉज़िटिव विचारों को वापस आपके अंदर जगाने में कुशल होते हैं और सीखने के दौरान ये आपकी मदद के लिए आपके साथ भी रहने वाले हैं। अगर आपको अपनी ज़िंदगी अब जीने के लायक नहीं लग रही है, तो फौरन सुसाइडल हेल्पलाइन नंबर पर कॉल करें। भारत में मौजूद सुसाइडल हेल्पलाइन नंबर में एक नंबर 022-2754-6669 है। मेंटल और फिजिकल हैल्थ के बीच में सीधा संबंध होता है और अगर आप इसमें से किसी भी एक को नजरअंदाज कर देते हैं, दूसरा तकलीफ में पड़ जाता है। अपने ब्रेन को स्ट्रेस और मुश्किल या बुरे विचारों को संभालने के लिए तैयार करने के लिए, अपने शरीर को प्राथमिकता दे।  हफ्ते में 3-5 बार, कम से कम 30 मिनट की एक्सरसाइज करें। बैलेंस्ड डाइट खाएं और जंक फूड्स से दूर ही रहें। हर रोज 6-8 ग्लास भर पानी पीकर खुद को हाइड्रेट रखें। हर रात 6-8 घंटे की रेगुलर नींद लें। अपने दिमाग को साफ करने और अपने विचारों में शांति लाने की प्रोसेस मेडिकेशन से वक़्त के साथ सकारात्मक सोच और मानसिक स्वास्थ्य को बढ़ावा देते हुए पाया गया है। अपने विचारों के साथ शांति से बैठने के लिए 10-15 मिनट की तलाश करें। अपनी साँसों के ऊपर फोकस करें और अपने विचारों को आराम से बाहर निकलने दें, आगे बढ़ने के साथ, आप खुद को मेडिटेशन के लिए और ज्यादा वक़्त देता हुआ पाएंगे और आपके बुरे विचार खुद ही बैकग्राउंड में धुंधले होते हुए नजर आएंगे। ज़्यादातर लोग अपने भविष्य के बारे में सोचने पर, स्ट्रेस और इनसिक्योरिटी बनाकर अपने अंदर बुरे विचारों को आता हुआ पाते हैं। अपने लक्ष्यों को लिख लें और फिर उन्हें छोटे, संभाले जाने लायक टास्कस में बाँट लें, जिन्हें आप आसानी से संभाल सकें। जब भी आप किसी माइलस्टोन को पूरा करने के बाद सेलिब्रेट करें और जब भी चीजें मुश्किल होती नजर आएँ, तो आप हमेशा अपने अंतिम लक्ष्य को ध्यान में रखें।  उदाहरण के लिए, हो सकता है, कि आपको इस बात की चिंता सता रही हो कि आप कभी भी आपकी नॉवेल को पूरा नहीं कर पाएंगे। इसके बारे में चिंता करने की बजाय, हर दिन में लिखने के लिए 30 मिनट का टाइम अलग निकालकर रखें। जब आप कम्फ़र्टेबल महसूस करने लगें, तब इस वक़्त को बढ़ाकर 1 घंटा, फिर 2 घंटे, फिर ऐसे तब तक बढ़ाते जाएँ, जब तक कि आपके पास में एडिटिंग के लिए बस कुछ ही चैप्टर न बचे रह जाएँ। अगर आपको ऐसा लगता है, कि आप आपके द्वारा तय किए हुए वक़्त तक नहीं बने रह पाते हैं, तो खुद पर ज़ोर मत डालें। इसके आपके लिए काम करने लायक बनाने के लिए, अपने टाइमटेबल को थोड़ा एडजस्ट करने की कोशिश करें। घटनाओं और गड़बड़ होने पर हँसना, उस वक़्त पर तेज और समझदार बने रहने के सर्वोत्तम तरीकों में से एक है। ह्यूमर नेगेटिव विचारों को पॉज़िटिव नजरिए में “री-सेट” कर देगा, जिससे स्ट्रेस और चिंता कम हो जाएगी। एक हँसी आपको आपके विचारों के लिए जरूरी नजरिया दे सकेगी और साथ ही बुरे विचारों को आप से दूर रखने में भी मदद करेगी।  अपने खुद के ऊपर भी हँसें – आपको अपनी ज़िंदगी को इतनी भी गंभीरता से नहीं लेना चाहिए, कि आप उसे एंजॉय करना ही भूल जाएँ। हँसी एक से दूसरे तक फैलती है, इसलिए ऐसे लोगों के साथ हो जाएँ, जो बहुत हँसा करते हैं या फिर जोक्स सुनाते हैं। अगर आप हँसने वाले लोगों के साथ में जुड़ेंगे, तो आप खुद को भी और ज्यादा हँसता हुआ पाएंगे। बस ये बात जानना, कि आपके पास में एक ऐसा इंसान है, जिसके साथ में खुल सकते हैं और ईमानदारी से बातें शेयर कर सकते हैं, ये आपके बुरे विचारों को आपके लिए जरा कम डरावना बनाने में मदद कर सकता है। किसी के ऊपर भरोसा बनाने में वक़्त लगता है और आपको आपके मन के विचारों को किसी के साथ में शेयर करने के लिए आपको थोड़ी सी आलोचनाएँ भी सहन करना पड़ सकती हैं, लेकिन इस तरह का बॉन्ड होना आखिर में आपको ऐसा महसूस कराएगा, कि आप अकेले नहीं हैं। आप बुरे विचारों का सामना होने पर उन से निपट सकते हैं और आपके पास में कोई होगा जो इसमें आपकी मदद करेगा। अगर आपको किसी भी वजह से ऐसा महसूस होता है, कि आप किसी के साथ में अपने विचारों को शेयर नहीं कर सकते, तो फिर किसी प्रोफेशनल थेरेपिस्ट के साथ में अपोइंटमेंट लेने के बारे में सोचें। ये लोग अच्छी तरह से सुनने में कुशल होते हैं और परेशानी से निपटने में आपकी मदद भी करते हैं। ये अपनी परेशानी को पहचानने, उसे स्वीकार करने का संभावित एक अकेला तरीका है। बहुत बार आप ऐसा मान लेते हैं, कि आप अकेले ही हैं, जिसे ऐसी मुश्किल हो रही है या फिर आप जिस स्थिति से गुजर रहे हैं, उसे कोई नहीं समझ सकता, लेकिन बुरे विचार जीवन का एक हिस्सा हैं और, सबसे महत्वपूर्ण बात, वो चले भी जाएंगे। मन में बुरे खयाल उठने की वजह से खुद को मत कोसें, क्योंकि इसमें आपकी कोई गलती ही नहीं है।  “इसमें मेरी गलती है,” “मुझे ऐसा नहीं सोचना चाहिए था,” या “मुझे इस खयाल से नफरत है” इस तरह की बातों का इस्तेमाल मत करें। आपको पहले भी बुरे खयाल आए होंगे और ये आगे फिर से भी आएंगे। लेकिन आप फिर भी यहीं हैं, जिंदा हैं और स्वस्थ भी हैं। आपके बुरे विचार आपको मार नहीं सकते हैं, बशर्ते आप इन्हें अपने लिए विकराल मुश्किल नहीं बना लेते। आप आपके इस विचार से दुखी क्यों हैं? ऐसा क्या है, जिसकी वजह से ये आपके दिमाग में घर किया है? अक्सर बुरे विचार इसलिए भी बने रहते हैं, क्योंकि आप गिल्टी, गुस्सा या फिर अपने भविष्य को लेकर अनिश्चित महसूस कर रहे होते हैं, इसलिए आप किस वजह से उन्हीं विचारों में अटके हुए हैं, उस वजह को जानना, परेशानी को समझने और उससे बचने के तरीके को समझने में मदद कर सकता है। मुश्किल विचारों के पीछे की कुछ आम वजहों में, ये शामिल हैं:  गिल्ट या पछतावा दुख या उदासी चिंता जैलसी या ईर्ष्या प्रलोभन (Temptation) ट्रॉमा या मानसिक आघात असफलता या असफलता का डर जब आपके दिमाग में अचानक कोई बुरा विचार आता है, तो चिंता या घबराहट होना स्वाभाविक है, लेकिन उस विचार पर रुकने या उसे ठीक करने की अपनी इच्छा का विरोध करें। आप जो भी कर रहे हैं, उसे रोकने के लिए 30 सेकंड का वक़्त लें और कुछ गहरी, लंबी साँसें लें। एकदम फौरन किसी भी तर्कहीन या चरम निष्कर्ष पर कूदने के बजाय, विचार को संबोधित करने के लिए अपने आप को एक पल दें।  अगर आप अभी भी नर्वस महसूस कर रहे हैं, तो 15 तक काउंट करने की कोशिश करें। आप चाहें तो कुछ देर के लिए कलर कर सकते हैं, रिलैक्सिंग म्यूजिक सुन सकते हैं या फिर कुछ पढ़ भी सकते हैं। वैकल्पिक रूप से, बाहर निकल जाएँ, खुद को कमरे से बाहर कर लें या फिर अपने मन को साफ करने के लिए छोटी सी वॉक पर जाकर देखें। एक बार आपके विचार धीमे हो जाएँ और आपके दुखी होने के कारण के बारे में सोच लें, फिर वक़्त है, खुद से ये सवाल करने का, कि आपके विचार आखिर क्यों इतने नेगेटिव हैं। पूछने लायक कुछ अच्छे सवालों में, ये शामिल हैं:  मेरी चिंता या डर के लिए मेरे पास कौन से सबूत हैं? इस स्थिति के बारे में ऐसी कौन सी पॉज़िटिव बात है, जिसे मैं भूल रहा/रही हूँ? क्या इस परिस्थिति को देखने का और कोई दूसरा तरीका है? कोई और मुझे किस तरह से देखेगा? क्या ये 5 सालों में भी मायने रखेगा? यदि कोई स्थिति आदर्श नहीं है या कठिन है, तब भी आप ठीक हो सकते हैं। आपको आपके बुरे विचारों को खुद पर हावी नहीं होने देना है। आप भविष्य पर काबू नहीं पा सकते हैं और आप अतीत को भी काबू में नहीं कर सकते हैं। आप जो कर सकते हैं, वो है अभी में रहना और उसी का सामना करना। ज़्यादातर कई बुरे विचार इस तथ्य को भूल जाने और आने वाली भविष्यवाणियों या अनुमानों के बारे में सोचने से शुरू होते हैं। उदाहरण के लिए, आप खुद को ऐसा बता सकते हैं, कि आपका कल आने वाला टेस्ट बहुत मुश्किल होने वाला है और आप निश्चित रूप से फेल होने वाले हैं, लेकिन असल में आपके बुरे विचार का असलियत में कोई आधार ही नहीं होता है। जब तक टेस्ट आपकी डेस्क तक पहुँच पाता है, तब तक आप एक रात पहले इसे आसान बनाने के तरीके तलाशने की बजाय, खुद को ये बता चुके होते हैं, कि ये बहुत मुश्किल होने वाला है। भविष्य के बारे में अपने अनुमानों से आपके वर्तमान को बर्बाद मत होने दें। एक बुरे विचार के लिए आपकी प्रारंभिक प्रतिक्रिया, उसे पैमाने से बाहर करने की होगी: “मुझे दूसरी महिला को देखकर लालच हुई, मैं शायद अपनी बीबी से प्यार नहीं करता,” “मेरे बॉस को मेरा प्रजेंटेशन अच्छा नहीं लगा, अब मुझे नौकरी से निकाल दिया जाएगा,” “हर किसी के पास में एक अच्छी कार है, मैं शायद एक सफल इंसान नहीं हूँ।” इस तरह के विचार न केवल साधारण हैं, ये अक्सर ही गलत साबित होते हैं। इतना याद रखें, कि आप पूरी दुनिया की नजरों का एकमात्र केंद्र नहीं हैं और आपकी ज़िंदगी में मौजूद ज़्यादातर परेशानियों का आपकी खुशी से दूर-दूर तक कोई लेना-देना नहीं है। पिछले वक़्त की परेशानियों को याद करके देखें, जब लोगों को जमीन में दबाया या फेंक दिया जाता था – वैसे तो उस वक़्त उनके मन में डरावने खयाल आए होंगे, लेकिन संभावना तो यही है, कि उसकी कोई सच्ची इमेज बनाए बिना ही आप आगे बढ़ गए होंगे। अपने मन को परेशानी से हटाने के लिए या फिर खुद को एक नजरिया देने के लिए, किसी ऐसी चीज के ऊपर अपना मन लगा लें, जिसे आप जानते हैं और जिसे आप पसंद भी करते हैं। अच्छी याद से जुड़ी किसी चीज के बारे में सोचना, आपके अच्छे विचारों को एक नजरिया दे सकता है – चीजें हमेशा से इतनी बुरी नहीं रही हैं और न ही वो भविष्य में भी बुरी ही होने वाली हैं।  अपनी फेवरिट बुक को फिर से पढ़ें। अपनी मॉम की चॉकलेट कुकी रेसिपी आजमा कर देखें। अपनी टीम के अगले होम गेम को देखने जाएँ। जवानी के दिनों में आप जिस एल्बम को पसंद किया करते थे, आज फिर उसे ही सुनें। किसी मजेदार ईवेंट या वेकेशन की तस्वीरों को देखें। खुद से बार-बार किसी चीज के बारे में न सोचने का कहते रहना, उसे याद करने के बराबर ही होता है। आप आपका सारा वक़्त बस यही “मेरे ब्रेकअप के बारे में सोचना बंद कर दो” कहने में बिता लेते हैं, लेकिन आप ये महसूस ही नहीं करते हैं, कि आप अभी भी अपने ब्रेकअप के बारे में ही बात कर रहे हैं! आपको अपने विचारों को या तो किसी और दिशा में ले जाने की कोशिश करना चाहिए या फिर अपने बुरे विचारों का सामना करने की कोशिश करना चाहिए। अपने विचारों को लगातार खुद से दूर करने की कोशिश की वजह से आपकी ये परेशानी सिर्फ और बढ़ती ही जाती है। कुछ मामलों में परेशानी का सीधे सामना कर लेना ही सबसे अच्छा होता है, जबकि दूसरी परिस्थिति में उसे खुद से दूर रखना ही बेहतर होता है। बुरे विचारों से उलझने की बजाय, एक गहरी साँस लें, उन्हें स्वीकार करें और आगे बढ़ जाएँ। इसे सीखना मुश्किल है, लेकिन इस स्किल को सीख लेना ही अपनी बाकी की ज़िंदगी में नेगेटिव विचारों के साथ लड़ने के लिए बेस्ट होता है। उदाहरण के लिए, हो सकता है, कि आप ऑफिस में आप से हुई गलती की वजह से खुद को नौकरी से निकाले जाने की संभावना को लेकर चिंता में हों। आप से जो गलती हुई, उस पर ही अटके रहने की बजाय, अपनी गलती से सीख हासिल करें और फिर भविष्य में दोबारा उसे न दोहराने के लिए कुछ कदम उठाएँ। बुरे की उम्मीद रखने की बजाय, सुधार लाने पर ध्यान लगाएँ। ऐसी बातें सोचें, “मैं दुनिया में हर एक चीज पर काबू नहीं कर सकता,” “मैं अपने अतीत को नहीं बदल सकती,” और “अब आगे बढ़ने का वक़्त है।” ” ये आपको जरा अजीब जरूर लग सकता है, लेकिन ओहियो स्टेट (Ohio State) की एक स्टडी में पाया गया कि जो लोग अपने बुरे विचारों को लिखते हैं और फिर पेपर को खुद से दूर फेंक देते हैं, उनके मन में, पेपर को अपने पास ही रखने वाले लोगों के मुक़ाबले खुद के लिए एक अच्छी इमेज बनती है। लिखना अपनी परेशानियों को व्यक्त करने का और फिजिकली उन से छुटकारा पाने का और अपने शरीर को ये बात बताने का, कि अब आगे बढ़ने का समय है एक तरीका होता है। ठीक इसी स्टडी ने पाया, कि अपने कंप्यूटर पर फाइल को ड्रैग करके ट्रेश बिन (Trash Bin) तक लेकर जाने में भी ठीक ऐसा ही असर होता है। अपने बुरे विचारों को अपने मन से निकाल देना और खुलकर सामने लाना, अपने विचारों को बुरा बनाने के पीछे की वजह के ऊपर काम करने का एक तरीका होता है। साथ ही ये अक्सर आपको इस बात का अहसास दिलाने में आपकी मदद भी करती है, कि आपके जो विचार हैं, वो उतने भी बुरे नहीं, जितना वो लग रहे हैं। अपनी चिंता को शब्दों में बयां करने के बाद, मुमकिन है, कि आपको किसी ऐसे इंसान से कुछ कीमती सलाह और नजरिया मिल सकेगा, जिसके मन में भी ठीक आप ही की तरह चिंता है। काफी सारे साइकैट्रिस्ट ने पाया कि किसी सहज माहौल में अपने मन के विचारो को बताना ही, उन्हें खत्म करने के लिए काफी होता है।  बुरे विचार आमतौर पर खुद के साथ बात करने की तरह होते हैं और आप जो भी कहते हैं, वो सब आपको सच्चा लगता है। कोई और नजरिया रखना आपको आपके लॉजिक के लिए नजरिया रखने में और विचार को खत्म करने में मदद कर सकता है।  आप आपके किसी भरोसेमंद फ्रेंड या फैमिली के साथ ही किसी थेरेपिस्ट या साइकैट्रिस्ट से भी बात कर सकते हैं।
लगातार आने वाले बुरे विचारों से लड़ने के लिए सकारात्मक पुष्टि (Positive affirmation) करने का अभ्यास करें: अपने खाली समय को भरने के तरीकों की तलाश करें: बुरे विचारों को जन्म देने वाले लोगों की पहचान करें: बुरे विचारों को हल करने के बारे में पहले से तैयार रहें: अपनी नेगेटिविटी को बाहर निकालने के लिए कोई क्रिएटिव तरीका तलाशें: मुस्कुराना मत भूलें: अगर आप अपने विचारों को बदल नहीं पा रहे हैं, तो ऐसे में किसी प्रोफेशनल से मदद पाने की तलाश करें: अपने शरीर का खयाल रखें: मेडिटेशन प्रैक्टिस शुरू कर दें: लंबे वक़्त के लक्ष्यों की ओर काम करें: जब कठिनाइयों का सामना हो, तब सेंस ऑफ ह्यूमर का इस्तेमाल करें: एक ऐसे फ्रेंड या फैमिली मेम्बर की तलाश करें, जिसके साथ आप एकदम खुलकर बात कर सकें: एक बात याद रखें, कि कभी-कभी बुरे विचार आना स्वाभाविक है: सोचकर देखें, ऐसा क्या है, जो आपके विचारों को “बुरा” बना रहा है: कुछ गहरी साँसों के जरिए अपने विचारों को धीमा करें: खुद से पूछें, कि आपको क्यों ऐसे नेगेटिव या बुरे विचार आ रहे हैं: उस पल में बने रहें: अपने विचारों को संभावना में रखकर देखें: जिस चीज से आपको राहत मिलने वाली हो, खुद को किसी ऐसी ही खास चीज से डिसट्रेक्ट करने की कोशिश करें: अपने विचारों से भागने की या उन्हें “सिरे से खारिज” करने की कोशिश मत करें: परेशानी को “जाने देने” के ऊपर काम करें: बस “अपनी परेशानी को खुद से दूर फेंक दें: अपने बुरे विचारों के बारे में अपने किसी भरोसेमंद इंसान के साथ में बात करें:
https://www.wikihow.com/Get-Rid-of-Bad-Thoughts https://www.wikihow.com/Get-Rid-of-Bad-Thoughts https://www.wikihow.com/Get-Rid-of-Bad-Thoughts
Breaking the Cycle of Negative Thinking Preventing Bad Thoughts Stopping Bad Thoughts